ΓΡΑΠΤΗ ΕΡΩΤΗΣΗ P-3091/00

υποβολή: Karla Peijs (PPE-DE) προς την Επιτροπή

(25 Σεπτεμβρίου 2000)

Θέμα: Η εθελοντική συμφωνία που προτείνει η Επιτροπή σχετικά με την ασφάλεια των πετρελαιοφόρων που πραγματοποιούν μεταφορές στην ΕΕ

Η Επιτροπήπέβαλε πρόσφατα πακέτο νομοθετικών μέτρων, με στόχο τη βελτίωση της ναυτικής ασφάλειας. Στην ανακοίνωσή της σχετικά με την ασφάλεια των θαλάσσιων μεταφορών πετρελαίου, η Επιτροπή πρότεινε τη σύναψη εθελοντικής συμφωνίας με τη βιομηχανία. Στο πλαίσιο αυτό, η Επιτροπή προτείνει τη διεξαγωγή διεξοδικής συζήτησης μεταξύ των οργανώσεων που εκπροσωπούν τους κύριους φορείς εκμετάλλευσης, πράγμα που στην ουσία παρεμβάλλεται στην τρέχουσα νομοθετική διαδικασία.

Γιατί το Ευρωπαϊκό Κοινοβούλιο δεν έχει ενημερωθεί επισήμως σχετικά ή δεν έχει κληθεί να συμμετάσχει στις συνεχείς προσπάθειες που καταβάλλει η Επιτροπή μετά τη δημιουργία πετρελαιοκηλίδας από το πετρελαιοφόρο Έρικα, προκειμένου να επιτύχει τη σύναψη εθελοντικής συμφωνίας με τη βιομηχανία, με στόχο τη ναυτική ασφάλεια;

Με ποιο τρόπο μπορεί η Επιτροπή να διασφαλίσει ότι στο πλαίσιο όλων των προσπαθειών αυτού του είδους λαμβάνονταιπόψη οι απόψεις του Ευρωπαϊκού Κοινοβουλίου και άλλων τομέων της κοινωνίας των πολιτών;

Είναι δυνατό να εξασφαλιστεί η συνέπεια μιας εθελοντικής συμφωνίας αυτού του είδους πριν από την περάτωση της νομοθετικής διαδικασίας που βρίσκεταιπό εξέλιξη στον ίδιο τομέα;

Απάντηση της κας de Palacio εξ ονόματος της Επιτροπής

(19 Οκτωβρίου 2000)

Η Επιτροπή εξεδήλωσε την πρόθεσή της να διευκολύνει μια αυτοδεσμευτική συμφωνία μεταξύ όσων εμπλέκονται στις θαλάσσιες μεταφορές πετρελαίου, στην ανακοίνωσή της σχετικά με την ασφάλεια των θαλάσσιων μεταφορών πετρελαίου της 21ης Μαρτίου 2000(1). Στο σημείο 5.Γ της ανακοίνωσης περιγράφηκαν οι ενδεχόμενοι όροι μιας τέτοιας συμφωνίας. Η ανακοίνωση απευθύνθηκε στο Κοινοβούλιο και στο Συμβούλιο. Το Κοινοβούλιο έχει λοιπόν επισήμως πληροφορηθεί τις προθέσεις της Επιτροπής. Ηπεύθυνη για τις μεταφορές Επίτροπος έχει αναφερθεί στο θέμα αυτό κατά την διάρκεια των πολλών ακροάσεών της στην επιτροπή του Κοινοβουλίου την αρμόδια για την περιφερειακή πολιτική, τις μεταφορές και τον τουρισμό.

Αφότου εγκρίθηκε η ανακοίνωση, λαμβάνουν χώρα συζητήσεις με εκπροσώπους των ιδιοκτητών πετρελαιοφόρων, των νηογνωμώνων, των εταιρειών πετρελαίου και των εταιρειών εμπορίας πετρελαίου προκειμένου, να διερευνηθεί η προθυμία τους να αυτοδεσμευτούν και, έτσι, να ενθαρρυνθούν ώστε να λάβουν άμεσα μέτρα για να βελτιώσουν την ασφάλεια στην θάλασσα. Στόχοε των συζητήσεων αυτών είναι μια αυτοδεσμευτική συμφωνία μεταξύ των εκπροσώπων του βιομηχανικού κλάδου. Ούτε η Επιτροπή αλλά ούτε και άλλο κοινοτικό όργανο θα αποτελούσαν μέρος σε παρόμοια συμφωνία.

Αυτές οι εργασίες δενπονομεύουν τηνπό εξέλιξη νομοθετική διαδικασία, ούτε επηρεάζουν τις συννομοθετικές εξουσίες του Κοινοβουλίου. Σύμφωνα με την ανακοίνωση που προαναφέρθηκε, το περιεχόμενο ενός τέτοιου αυτοδεσμευτικού μέτρου σχετίζεται πρωτίστως με τομείς εκτός ρυθμιστικού πλαισίου, λ.χ. με τις πρακτικές ναύλωσης, την αποτελεσματικότητα των ιδιωτικών προγραμμάτων επιθεώρησης, την ανταλλαγή πληροφοριών και άλλης μορφής συνεργασίες μεταξύ των μερών. Επιπλέον, τέτοιου τύπου αυτο δεσμεύσεις είναι, φύσει, μη νομικώς δεσμευτικά έγγραφα. Συνεπώς,περισχύει έναντι αυτών κάθε νόμιμη απαίτηση, σε περίπτωση αλληλεπικάλυψης μεταξύ των διατάξεών της και εκείνων μιας κοινοτικής δευτερογενούς νομοθεσίας.

Όσον αφορά την κρατούσα κατάσταση, οι συζητήσεις βρίσκονται σε διερευνητικό στάδιο. Οι οργανώσεις των ιδιοκτητών πετρελαιοφόρων, των νηογνωμώνων και των εταιρειών εμπορίας πετρελαίου, έχουν κάνει δεκτή την πρόσκληση της Επιτροπής για συζήτηση των όρων μιας τέτοιας δέσμευσης. Οι συζητήσεις αυτές δεν έχουν ακόμη αποφέρει καρπούς. Δυστυχώς, οι εταιρείες πετρελαίου απέρριψαν την πρόσκληση συμμετοχής στις συζητήσεις, όμως η Επιτροπή ελπίζει ότι θα επανεξετάσουν την αρχική τους θέση και σύντομα θα λάβουν μέρος στις συζητήσεις.

(1) COM(2000)142 τελικό.